ກອງປະຊຸມສະໄໝສາມັນເທື່ອ 5 ຂອງສະພາປະຊາຊົນແຂວງໄຊຍະບູລີໄດ້ໄຂຂຶ້ນຢ່າງເປັນທາງການ, ວັນທີ 1 ສິງຫາ 2018 ນີ້ຢູ່ທີ່ຫ້ອງປະຊຸມໂຮງຮຽນການເມືອງການປົກຄອງແຂວງ, ພາຍໃຕ້ການເປັນປະທານຂອງທ່ານ ປອ ສົມລິດ ເປືອກແກ້ວ ຮອງເລຂາພັກແຂວງ ປະທານສະພາປະຊາຊົນແຂວງ, ໃຫ້ກຽດເຂົ້າຮ່ວມມີທ່ານ ພົງສະຫວັນ ສິດທະວົງ ກຳມະການສູນກາງພັກ ເລຂາພັກແຂວງ ເຈົ້າແຂວງໄຊຍະບູລີ, ມີບັນດາເຈຂົ້າເມືອງ, ຮອງເຈົ້າເມືອງ, ຫົວໜ້າ, ຮອງຫົວໜ້າພະແນກການ, ກົມກອງ, ສະມາຊິກສະພາປະຊາຊົນແຂວງພ້ອມດ້ວຍແຂກຖືກເຊີນເຂົ້າຮ່ວມ.
ທ່ານ ປອ ສົມລິດ ເປືອກແກ້ວ ໄດ້ກ່າວວ່າ: ໂດຍປະຕິບັດຕາມາດຕາ58 ຂອງກົດວ່າດ້ວຍສະພາປະຊາຊົນຂັ້ນແຂວງ, ກອງປະຊຸມໃນຄັ້ງນີ້ຈະໄດ້ດຳເນີນເປັນເວລາ 3 ວັນ, ບັນດາທ່ານ ແລະ ແຂກເຂົ້າຮ່ວມຈະໄດ້ພ້ອມກັນຄົ້ນຄ້ວາປະກອບຄຳຄິດຄຳເຫັນເພື່ອເຮັດໃຫ້ເນື້ອໃນເອກະສານຂໍ້ຕົກລົງຕ່າງໆທີ່ໄດ້ຍົກຂຶ້ນມາສະເໜີທີ່ປະຊຸມໃນຄັ້ງນີ້ໃຫ້ເປັນເອກະພາບເພື່ອພ້ອມກັນຈັດຕັ້ງປະຕິບັດໃຫ້ບັນລຸຕາມລະດັບຄາດໝາຍທີ່ວາງໄວ້, ເປັນຕົ້ນແມ່ນຄົ້ນຄ້ວາ ແລະ ພິຈາລະນາຮັບຮອງເອົາບັນຫາສຳຄັນພື້ນຖານຂອງແຂວງ ໄຊຍະບູລີເຊັ່ນ: ບົດລາຍງານຂອງທ່ານເຈົ້າແຂວງໄຊຍະບູລີກ່ຽວກັບສະພາບການຈັດຕັ້ງປະຕິບັດແຜນພັດທະນາເສດຖະກິດສັງຄົມ, ແຜນງົບປະມານແຫຼ່ງລັດຂອງແຂວງປະຈຳ 6 ເດືອນຕົ້ນປີ ແລະ ທິດທາງວຽກງານຈຸດສຸມປະຈຳ 6 ເດືອນທ້າຍປີ 2018, ບົດລາຍງານຂອງພະແນກແຜນການ ແລະ ການລົງທຶນແຂວງກ່ຽວກັບການຈັດຕັ້ງປະຕິບັດ, ກອງປະຊຸມສະໄໝາສາມັນເທື່ອທີ່4 ຂອງສະພາປະຊາຊົນແຂວງໄຊຍະບູລີຊຸດທີ1, ລົງເລິກມາດຕະການ ແລະ ວິທີການຄຸ້ມຄອງການລົງທຶນໃຫ້ມີປະສິດທິຜົນ, ບໍ່ໃຫ້ມີໂຄງການນອກແຜນ ແລະ ຫຼຸດຜ່ອນໜີ້ສິນຂອງໂຄງການ, ຟັງການລາຍງານພະແນກການເງິນ, ລົງເລິກວິທີການ, ມາດຕະການຈັດເກັບລາຍຮັບ ແລະ ຄຸ້ມຄອງລາຍຈ່າຍ, ຮັບຟັງການລາຍງານກ່ຽວກັບການຄຸມຄອງລາຄາສິນຄ້າ, ສະບຽງອາຫານຢູ່ພາຍໃນແຂວງ, ຮັບຟັງລາຍງານກ່ຽວກັບການຈັດສັນ ແລະ ການແກ້ໄຂບັນຫາທີ່ດີນ, ຟັງການລາຍງານກ່ຽວກັບການພັດທະນາຊົນະບົດ ແລະ ລືມລ້າງຄວາມທຸກຍາກ, ຮັບຟັງຜົນການຈັດຕັ້ງປະຕິບັດທິດນຳ 3 ສ້າງ, ຮັບຟັງການລາຍງານພະແນກໂຍທາທິການ ແລະ ຂົນສົ່ງກ່ຽວກັບການຈັດຕັ້ງປະຕິບັດມະຕິກອງປະຊຸມສະໄໝສາມັນເທື່ອທີ4 ຂອງສະພາປະຊາຊົນແຂວງ,ຮັບຟັງການຊີ້ແຈງຂອງພະແນກສຶກສາທິການ ແລະ ກິລາແຂວງ ລົງເລິກວິທີການ ແລະ ມາດຕະຫການຜັນຂະຫຍາຍຜົນສຳເລັດຂອງການປະຕິຮູບການສຶກສາ, ຮັບຟັງການຊີ້ແຈງຂອງພະແນກສາທາລະນະສຸກລົງເລິກວິທີການ ແລະ ມາດຕະການປັບປຸງການບໍລິການດ້ານສາທາລະນະສຸກໃຫ້ທົ່ວເຖິງ ແລະ ຮັບປະກັນຄຸນະພາບ, ຮັບຟັງການຊີ້ແຈງຂອງພະແນກແຮງານ ແລະ ສະຫັວດດີການສັງຄົມ, ລົງເລິກສະພາບການປະຕິບັດຄຸ້ມຄອງແຮງງານລາວ ແລະ ແຮງານຕ່າງປະເທດ, ວິທີການ ແລະ ມາດຕະການຍົກສູງຄຸນນະພາບສີມືແຮງງານເພື່ອສ້າງວຽກເຮັດງານທຳ, ຮັບຟັງການຊີ້ແຈງຂອງພະແນກຖະຫຼງຂ່າວວັດທະນະທຳ ແລະ ທ່ອງທ່ຽວກ່ຽວກັບການປະຕິບັດມະຕິວ່າດ້ວຍການຄຸ້ມຄອງວຽກງານວັດທະນະທຳ ແລະ ທຸລະກິດການທ່ອງທ່ຽວ, ຮັບຟັງບົດປະກອບຄຳເຫັນຂອງຄະນະກຳມະການເສດຖະກິດ, ແຜນການ ແລະ ການເງິນສະພາປະຊາຊົນແຂວງ, ຮັບຟັງການລາຍງານກ່ຽວກັບການເຜີຍແຜ່ ແລະ ການຈັດຕັ້ງປະຕິບັດບັນດານິຕີກຳໃຕ້ກົດໝາຍຂອງແຂວງໃນໄລຍະຜ່ານມາ, ຮັບຟັງການລາຍງານກ່ຽວກັບການຈັດຕັ້ງປະຕິບັດມາດຕະການ ແລະ ວິທີການແກ້ໄຂປະກົດການຫໍ້ຍທໍ້ໃນສັງຄົມ, ເປັນຕົ້ນບັນຫາຢາເສບຕິດ ແລະ ບັນຫາອຸປະຕິເຫດ, ຮັບຟັງປະກອບຄຳເຫັນ